કૉટન પ્રિન્ટેડ મટીરિયલ માત્ર સ્ત્રીઓ પૂરતાં જ નથી, પુરુષો પણ એનો ઉપયોગ કરવામાં પાછળ નથી. પુરુષો કૉટન પ્રિન્ટેડ મટીરિયલનાં શર્ટ પહેરી શકે. આવાં શર્ટ કૅઝ્યુઅલ અને યંગ લુક આપે છે. કૉટન પ્રિન્ટેડ મટીરિયલમાંથી જ્યારે શર્ટ બનાવવાં હોય ત્યારે બ્રાઇટ કલરનો ઉપોયોગ કરવો, કારણ કે આવાં શર્ટ કૉલેજ-ગોઇંગ વર્ગ વધારે પહેરશે અને તેમને તેમની ઉંમરના હિસાબે સારાં પણ લાગશે. જો પ્રિન્ટ મિક્સ ઍન્ડ મૅચ કરશો તો ખૂબ જ સ્માર્ટ લુક આવશે. જેમ કે આખું શર્ટ રેડ કલરમાં હોય અને માત્ર કૉલરની અંદરની પટ્ટી અને બટનની પટ્ટીમાં બ્લુ કલર હોય તો સારું લાગશે. મેન્સ વેઅરમાં માત્ર સ્ટાઇલિંગ પર વધારે ભાર મૂકવામાં આવે છે. આખા શર્ટમાં મિક્સ ઍન્ડ મૅચ કરવા કરતાં જો માત્ર થોડી જગ્યાએ જ એટલે કે બટનપટ્ટી, પૉકેટ કે શોલ્ડર-કટમાં જ અલગ ફૅબ્રિક મૂકવામાં આવે તો એ વધારે સારું લાગશે.